<classify> Michuano hiyo ya Afrika inatarajiwa kufanyika baadaye mwezi huu huko Windhoek, Namibia.Akizungumza na gazeti hili hivi karibuni, Katibu Mkuu Msaidizi wa Chama cha Magongo Tanzania THA, Mnonda Magani alisema timu zote mbili bado zinaendelea na mazoezi ya kujiimarisha kuhakikisha zinawakilisha vyema.Alisema timu hizo zimekuwa zikifanya mazoezi katika viwanja tofauti na zimeimarika, hivyo wachezaji wanachosubiri kwa sasa ni kwenda katika mashindano hayo yatakayofanyika kwa wiki moja kuanzia Machi 23.Maendeleo ni mazuri hadi sasa tunategemea kutokana na maandalizi tuliyofanya kwa muda mrefu, timu zetu zitafanya vizuri hasa ikizingatia kuwa tuna wachezaji wengi ambao wanajituma na kuonesha juhudi, alisema na kuomba wadau kujitokeza kuwaunga mkono ili waweze kutimiza dhamira ya kupeperusha bendera ya Tanzania.  <topic>: MICHEZO 